b'\n_START_ARTICLE_\nMrs. Doubtfire\n_START_SECTION_\nHandling\n_START_PARAGRAPH_\nDaniel Hillard (Robin Williams) er en talentfull, men arbeidsledig, skuespiller som bor i San Francisco. Daniel har tre barn, Lydia (Lisa Jakub), Chris (Matthew Lawrence) og Natalie (Mara Wilson), men han er ikke flink med disiplin ovenfor barna. Hans kone, Miranda (Sally Field), anser ham som uansvarlig og umoden, og deres ekteskap holder p\xc3\xa5 \xc3\xa5 bryte sammen. Den siste dr\xc3\xa5pen kommer n\xc3\xa5r Daniel arrangerer bursdagsfest for s\xc3\xb8nnen Chris og festen kommer litt ut av kontroll. Miranda mister besinnelsen og ber om skilsmisse. Under den f\xc3\xb8rste h\xc3\xb8ringen, gir dommeren Mirana forel\xc3\xb8pig omsorg for barna ettersom Daniel verken har en egnet bolig for barn eller fast jobb. _NEWLINE_Daniel f\xc3\xa5r vite at Miranda har til hensikt \xc3\xa5 ansette en husholderske \xc3\xa5 ta seg av barna. Daniel endrer i smug telefonnummeret p\xc3\xa5 rubrikkannonsen slik at alle som eventuelt ringer f\xc3\xa5r feil nummer. Deretter kontakter han Miranda noen ganger selv, og ved hjelp av sine ferdigheter som stemme-skuespiller poserer han som flere urovekkende personer. Etterp\xc3\xa5 ringer han som en hyggelig og snill eldre engelsk barnepike (riktignok med en skotsk aksent), som han kaller "Mrs. Euphegenia Doubtfire". Miranda inviterer "Mrs. Doubtfire" til et intervju. Daniel f\xc3\xa5r sin homofile bror Frank (Harvey Fierstein), en makeup artist, og Frank`s partner Jack (Scott Capurro) til \xc3\xa5 forvandle ham til Mrs. Doubtfire. _NEWLINE_Verken Miranda eller barna gjenkjenner Daniel n\xc3\xa5r han g\xc3\xa5r til intervjuet som Mrs. Doubtfire, og han blir ansatt som husholderske. Barna sliter i utgangspunktet med \xc3\xa5 tilpasse seg Mrs. Doubtfire sine strenge metoder, men hun blir snart en uunnv\xc3\xa6rlig del av familien. Daniel f\xc3\xa5r seg etterhvert jobb p\xc3\xa5 en TV-stasjon. Han blit imidlertid splittet mellom sjalusi n\xc3\xa5r han legger merke til Miranda`s nye kj\xc3\xa6rlighet Stuart Dunmeyer (Pierce Brosnan) og at han f\xc3\xa5r tilbringe mer tid sammen med sine barn. Daniel innser ogs\xc3\xa5 at han har skapt en barriere mellom seg og barna n\xc3\xa5r han sp\xc3\xb8r Miranda om han kan passe barna en kveld. Hun nekter og forklarer at selv om Daniel har forbedret seg kraftig, kunne hun aldri avvise Mrs. Doubtfire, som har gjort livene til henne og barna s\xc3\xa5 mye bedre._NEWLINE_En dag g\xc3\xa5r Chris inn p\xc3\xa5 badet og oppdager at Mrs. Doubtfire tisser st\xc3\xa5ende og umiddelbart forteller han Lydia at Mrs. Doubtfire er en mann i forkledning. Mrs. Doubtfire pr\xc3\xb8ver \xc3\xa5 forklare at "hun" ikke er mann, og det kommer frem at Mrs. Doubtfire er faren deres. Daniel forteller at Mrs. Doubtfire var den eneste m\xc3\xa5ten for ham \xc3\xa5 se barna sine hver dag og at deres onkel Frank lagde forkledningen for ham. Chris og Lydia tilgir ham, og Daniel sier at de ikke kan fortelle det til Miranda. De kan heller ikke fortelle Natalie, siden hun er bare er fem \xc3\xa5r gammel og for ung til \xc3\xa5 forst\xc3\xa5, og hun mest sannsynlig vil fortelle det til Miranda. Begge barna er enige om at dette m\xc3\xa5 forbli en hemmelighet, og begge er glade for \xc3\xa5 ha faren sin tilbake i livene sine. _NEWLINE_P\xc3\xa5 TV-stasjonen blir administrerende direkt\xc3\xb8r Jonathan Lundy (Robert Prosky) underholdt n\xc3\xa5r han ser Daniel leke med leket\xc3\xb8y-dinosaurer p\xc3\xa5 settet til et utdatert barneprogram. Direkt\xc3\xb8ren inviterer Daniel til middag p\xc3\xa5 en restaurant for \xc3\xa5 f\xc3\xa5 noen nye ideer. Samtidig forventer Miranda at Mrs. Doubtfire deltar p\xc3\xa5 en bursdagsmiddag sammen med Stuart og barna til samme tid og sted. Daniel klarer ikke \xc3\xa5 avlyse noen av m\xc3\xb8tene, s\xc3\xa5 han pr\xc3\xb8ver \xc3\xa5 rotere mellom begge middagene ved \xc3\xa5 g\xc3\xa5 inn og ut av Mrs. Doubtfire-kostymet p\xc3\xa5 et toalett. Flere alkoholholdige drikkevarer blir bestilt ved begge bordene, og Daniel`s oppf\xc3\xb8rsel blir mer uberegnelig. Han legger cayennepepper (som Stuart er allergisk mot) p\xc3\xa5 Stuart`s tallerken og deretter glemmer han \xc3\xa5 skifte fra Mrs. Doubtfire-kostynet f\xc3\xb8r han returnerer til Lundy`s bord. Daniel dekker for denne feilen ved \xc3\xa5 forklare en forvirret Lundy at hans alter ego er hans id\xc3\xa9 til en ny TV-personlighet, noe som imponerer direkt\xc3\xb8ren. _NEWLINE_Ved familiens bord f\xc3\xa5r Stuart en allergisk reaksjon p\xc3\xa5 det sterke pepperet. Fremdeles i sitt Mrs. Doubtfire-kostyme, utf\xc3\xb8rer Daniel Heimlich-man\xc3\xb8veren p\xc3\xa5 Stuart. Ved et uhell mister Daniel masken sin, og identiteten hans er avsl\xc3\xb8rt. Forferdet og rasende over \xc3\xa5 finne ut hvem husholdersken hennes egentlig er, stormer Miranda ut av restauranten med barna og Stu. Under neste h\xc3\xb8ring trygler Daniel om \xc3\xa5 f\xc3\xa5 se barna sine litt oftere, men til tross for \xc3\xa5 ha en jobb og et passende hjem, og til tross for hans personlige forklaring p\xc3\xa5 hvorfor han kledte seg ut for \xc3\xa5 se barna sine, mener dommeren at oppf\xc3\xb8rselen hans var upassende og han bevilger Miranda foreldreretten til barna, med Daniel blir begrenset til et kort bes\xc3\xb8k en gang i uken med en representant for barnevernet tilstede. _NEWLINE_Uten Mrs. Doubtfire, blir barna innesluttet og deprimerte, og selv Miranda innr\xc3\xb8mmer at livene deres var s\xc3\xa5 mye bedre med henne til stede. Daniel, utkledd som Mrs. Doubtfire, f\xc3\xa5r sitt eget TV-program, som er ekstremt popul\xc3\xa6rt. Miranda bes\xc3\xb8ker Daniel i filmstudioet, og hun forteller at b\xc3\xa5de hun og barna var mye lykkeligere med ham i huset. Hun tilgir ham, og tar en prat med dommeren som g\xc3\xa5r med p\xc3\xa5 \xc3\xa5 gi Daniel delt foreldrerett. Senere introduserer hun barna til deres nye "barnevakt": Daniel, n\xc3\xa5 uten kostyme og uten tilsyn, som f\xc3\xa5r lov til \xc3\xa5 se barna sine n\xc3\xa5r som helst uten restriksjoner. Daniel og barna g\xc3\xa5r ut en tur, og Miranda ser p\xc3\xa5 en episode av TV-programmet til Daniel, hvor Mrs. Doubtfire svarer p\xc3\xa5 et brev fra en liten jente hvis foreldre skal skille seg.'